Վլադիմիր Անջելյան

Վլադիմիր Հովհաննեսի Անջելյան (), հայ բժիշկ, ակնաբույժ։ Բժշկական գիտությունների դոկտոր (1971), պրոֆեսոր (1987): ՌԴ վաստակավոր բժիշկ (2001): ԽՍՀՄ գյուտարար (1985): Արտասահմանյան մի շարք ակադեմիաների պատվավոր անդամ։

Բորիս Անջելյանի և Գեորգի Անջելյանի եղբայրն է։

Կենսագրություն 
Վլադիմիր Անջելյանը ծնվել է 1931 թվականի օգոստոսի 23-ին, Ախալցխա քաղաքում (Վրաստան)։ 1956 թվականին ավարտել է Երևանի բժշկական ինստիտուտը։ 1962 թվականից աշխատել է Մոսկվայի Հելմհոլցի անվան գիտահետազոտական ինստիտուտում, 1973 թվականից՝ Մոսկվայի Հելմհոլցի անվան գիտահետազոտական ինստիտուտում աչքի վարակային և իմունային ախտաբանության լաբորատորիայի վարիչ։

Աշխատանքները վերաբերվում են տեսողության օրգանի վարակային ախտաբանությանը։ Առաջինն է ուսումնասիրել աչքի ադենովիրուսային հիվանդությունների մի շարք հարուցիչներ, նկարագրել այդ հիվանդությունների կլինիկահամաճարակաբանական առանձնահատկությունները և առաջարկել ախտորոշման, կանխարգելման ու բուժման եղանակներ։ Կատարելագործել է Հելմհոլցի հեղինակած ակնադիտակը, որը հնարավորություն է տալիս ուսումնասիրել աչքի խորանիստ մասերը։

Վլադիմիր Անջելյանը մահացել է 2006 թվականին։

Անդամակցություն 
 Ռուսաստանի ակնաբույժների գիտական ընկերության նախագահության անդամ (1972)
 ԽՍՀՄ ԺՏՆՑ արծաթե մեդալ (1986)
 ՌԴ բնական ԳԱ անդամ (2002)

Պարգևներ 
 ԽՍՀՄ գյուտարար (1985)
 ԽՍՀՄ ԺՏՆՑ արծաթե մեդալ (1986)
 ԽՍՀՄ ԺՏՆՑ բրոնզե մեդալ (1988)
 ՌԴ վաստակավոր բժիշկ (2001)

Երկեր 
 Актуальные вопросы офтальмоиммунологии, 1988, (Под ред. Н. С. Зайцевой, В. О. Анджелова).

Ծանոթագրություններ 

Հայ բժիշկներ
Հայ ակնաբույժներ
Բժշկական գիտությունների դոկտորներ
Հայ պրոֆեսորներ
ՌԴ վաստակավոր բժիշկներ
Խորհրդային գյուտարարներ
Երևանի պետական բժշկական համալսարանի շրջանավարտներ